**19.OŽUJKA U HRVATSKOM SELJAČKOM DOMU U GORNJIM BOGIĆEVCIMA ODRŽANA REDOVNA GODIŠNJA IZVJEŠTAJNA SKUPŠTINA**

**NK „SLOBODA“ GORNJI BOGIĆEVCI**

Redovnu godišnju izvještajnu skupštinu održali su u subotu 19.3.2022. godine članovi NK „Slobode“ iz Gornjih Bogićevaca. Nakon minute šutnje za poginule, umrle i nestale Hrvatske branitelje i prvog predsjednika RH dr.Franju Tuđmana te za preminule članove NK „Slobode“ usvojen je dnevni red i zapisnik s prošle skupštine. Predsjednik NK „Sloboda“ Gornji Bogićevci Željko Klarić je napomenuo kako je prošla izborna skupština održana u korona uvjetima na stadionu Brezine 12. rujna 2021. god na kojoj je izabrano novo rukovodstvo u sastavu: Željko Klarić predsjednik, Stipo Šugić dopredsjednik, Marko Polimac tajnik, Ilija Bungić blagajnik, Dragan Debartoli, Tomislav Krstanac, Jakov Žilić, Stipo Kljajić i Jure Mandir kao članovi, u Nadzorni odbor Miroslav Otopal kao predsjednik, članovi Hrvoje Bungić i Ivica Spajić te članovi stegovnog suda Željko Šugić kao predsjednik, Goran Agatići i Branko Delić kao članovi. Klub je u 2021. godini ukupno uprihodio ukupno 92.503,35 kn od čega je 75.000,00 kn uplatila Općina Gornji Bogićevci, BPŽ i općina Okučani po 2.000,00 kn te donatori 13.000,00 kn. Realizirani su ukupni rashodi u iznosi kn.

Za pomoć i zasluge zaslužnima za rad kluba su uručene zahvalnice i Monografija NK „Slobode“ autora Stjepana Dukanovića.

Među brojnim gostima, predstavnicima Udruga i institucija s područja Gornjih Bogićevaca, okolnih općina i grada Nove Gradiške nazočni su bili i predsjednik Nogometnog središta NG ujedno dopredsjednik Županijskog nogometnog saveza dr. Damir Japundžić, načelnik Gornjih Bogićevaca Pavo Klarić i pročelnica Mara Klarić, predsjednik NK Psunj Sokola Okučani Ivan Golub sa suradnicima i predstavnik sudaca Nogometnog središta NG Đuro Keser.